b'\n_START_ARTICLE_\nS\xc3\xa4rk\xc3\xa4nniemen X\n_START_PARAGRAPH_\nX on vuonna 2016 avattu extreme-laite S\xc3\xa4rk\xc3\xa4nniemen huvipuistossa Tampereella. Laite nousee 30 metrin korkeuteen ja py\xc3\xb6rii useampaan kertaan akselinsa ymp\xc3\xa4ri t\xc3\xa4yden kierroksen k\xc3\xa4\xc3\xa4nt\xc3\xa4en samalla matkustajat korkeuksissa yl\xc3\xb6salaisin. Matkustajat istuvat py\xc3\xb6re\xc3\xa4n gondolin keh\xc3\xa4ll\xc3\xa4 kasvot ulosp\xc3\xa4in ja jalat ilmassa. Laitteen nopeus on parhaimmillaan 80 km/h ja G-voimia on ajon aikana parhaimmillaan 4,7 G._NEWLINE_Matkustajapaikkoja laitteessa on 30. P\xc3\xa4\xc3\xa4st\xc3\xa4kseen laitteeseen on oltava v\xc3\xa4hint\xc3\xa4\xc3\xa4n 140 senttimetrin pituinen._NEWLINE_Laitteen on valmistanut italialainen Antonio Zamperla S.P.A. Maailmalla laite tunnetaan paremmin nimell\xc3\xa4 Discovery Revolution.'